open-index/open-wikipedia-markdown huggingface dataset:
নটর ডেম বিশ্ববিদ্যালয়ের প্রেসিডেন্ট

**নটর ডেম বিশ্ববিদ্যালয়ের প্রেসিডেন্ট** হল বিশ্ববিদ্যালয়টির সর্বোচ্চ প্রশাসনিক কর্মকর্তা। বিশ্ববিদ্যালয়ের ট্রাস্টি বোর্ড এ পদে নিয়োগ দিয়ে থাকে। তবে প্রেসিডেন্টকে অবশ্যই বিশ্ববিদ্যালয়ের ফেলো এবং ট্রাস্টি বোর্ডের সদস্য হতে হবে।

নটর ডেম বিশ্ববিদ্যালয় মার্কিন যুক্তরাষ্ট্রের ইন্ডিয়ানা অঙ্গরাজ্যের নটর ডেমে অবস্থিত একটি বেসরকারি অলাভজনক ক্যাথলিক গবেষণা বিশ্ববিদ্যালয়। এটি স্নাতক পর্যায়ে মার্কিন যুক্তরাষ্ট্রের একটি শীর্ষস্থানীয় বিশ্ববিদ্যালয় হিসাবে পরিগণিত হয়।

নটর ডেম বিশ্ববিদ্যালয়ের প্রথম প্রেসিডেন্ট ছিলেন বিশ্ববিদ্যালয়টির অন্যতম প্রতিষ্ঠাতা এডওয়ার্ড সরিন। বিশ্ববিদ্যালয়টি অনুমোদন পাওয়ার পর ১৮৪৪ সালে তিনি এ পদে দায়িত্ব গ্রহণ করেন। তখন থেকে এ পর্যন্ত প্রতিষ্ঠানটিতে মোট ১৭ জন প্রেসিডেন্ট দায়িত্ব পালন করেন। বিশ্ববিদ্যালয়টির বর্তমান প্রেসিডেন্ট জন আই. জেনকিন্স। তিনি ২০০৫ সাল থেকে এ পদে অধিষ্ঠিত আছেন। সবচেয়ে দীর্ঘ সময় এ পদে কাজ করেছেন থিওডোর হেসবার্গ। তার ৩৫ বছরের দীর্ঘ মেয়াদে তিনি বিশ্ববিদ্যালয়ে স্নাতক পর্যায়ে নারী শিক্ষার্থী ভর্তি চালু, আর্থিক সক্ষমতা বৃদ্ধি ও ক্যাম্পাস সম্প্রসারণ করেছিলেন এবং তার আমলে বিশ্ববিদ্যালয়ের খ্যাতি ব্যাপকভাবে বৃদ্ধি পেয়েছিল।

বিশ্ববিদ্যালয়ের ট্রাস্টি বোর্ড হলি ক্রস সন্ন্যাসীদের মধ্য থেকে একজনকে পাঁচ বছরের (নবায়নযোগ্য) জন্য প্রেসিডেন্ট হিসেবে নির্বাচন করে। এই প্রেসিডেন্টদের অনেকেই ছিলেন নটর ডেমের প্রাক্তন শিক্ষার্থী।

## প্রেসিডেন্টদের তালিকা
# এডওয়ার্ড সরিন, সি.এস.সি. (১৮৪২–১৮৬৫)
# প্যাট্রিক ডিলন, সি.এস.সি. (১৮৬৫–১৮৬৬)
# উইলিয়াম কর্বি, সি.এস.সি. (১৮৬৬–১৮৭২ ও ১৮৭৭–১৮৮১)
# অগস্টে লেমোনিয়ার, সি.এস.সি. (১৮৭২–১৮৭৪)
# প্যাট্রিক কলোভিন, সি.এস.সি. (১৮৭৪–১৮৭৭)
# থমাস ই. ওয়ালশ, সি.এস.সি. (১৮৮১–১৮৯৩)
# অ্যান্ড্রু মোরিসে, সি.এস.সি. (১৮৯৩–১৯০৫)
# জন ডব্লিউ. ক্যাভানাঘ, সি.এস.সি. (১৯০৫–১৯১৯)
# জেমস এ. বার্নস, সি.এস.সি. (১৯১৯–১৯২২)
# ম্যাথিউ জে. ওয়ালশ, সি.এস.সি. (১৯২২–১৯২৮)
# চার্লস এল. ও’ডনেল, সি.এস.সি. (১৯২৮–১৯৩৪)
# জন ফ্রান্সিস ও’হারা, সি.এস.সি. (১৯৩৪–১৯৪০) (পরবর্তীতে কার্ডিনাল ও ফিলাডেলফিয়ার আর্চবিশপ)
# হাঘ ও'ডনেল, সি.এস.সি. (১৯৪০–১৯৪৬)
# জন জে. ক্যাভানাগ, সি.এস.সি. (১৯৪৬–১৯৫২)
# থিওডোর এম. হেসবার্গ, সি.এস.সি. (১৯৫২–১৯৮৭)
# এডওয়ার্ড ম্যালয়, সি.এস.সি. (১৯৮৭–২০০৫)
# জন আই. জেনকিন্স, সি.এস.সি. (২০০৫–বর্তমান)

## সময়রেখা

## তথ্যসূত্র

## বহিঃসংযোগ
* প্রেসিডেন্টের কার্যালয়
* সাবেক প্রেসিডেন্টগণ 

বিষয়শ্রেণী:নটর ডেম বিশ্ববিদ্যালয়, যুক্তরাষ্ট্র
বরসাত কি এক রাত

***বরসাত কি এক রাত*** বা **অনুসন্ধান** হলো ১৯৮১ সালে মুক্তিপ্রাপ্ত একটি হিন্দি-বাংলা দ্বিভাষী চলচ্চিত্র। চলচ্চিত্রটির পরিচালক ছিলেন শক্তি সামন্ত, প্রযোজকও ছিলেন তিনি, চলচ্চিত্রটির কাহিনী শক্তিপদ রাজগুরুর উপন্যাস 'অনুসন্ধান' থেকে নেওয়া হয়েছিলো। চলচ্চিত্রটিতে ভূমিকায় অভিনয় করেছিলেন অমিতাভ বচ্চন, রাখী, আমজাদ খান, উৎপল দত্ত এবং প্রেমা নারায়ণ। চলচ্চিত্রটির বাংলা সংস্করণের নাম ছিলো 'অনুসন্ধান'। সঙ্গীত পরিচালনা করেছিলেন রাহুল দেব বর্মণ (বাংলা সংস্করণ সহ)।

চলচ্চিত্রটির হিন্দি গান 'আপনে পিয়ার কে সাপ্নে ছাচ হুয়ে' এবং 'কলিরাম কা খুল গায়া ফুল' জনপ্রিয় হয়েছিলো, অপরদিকে বাংলা গানগুলো জনপ্রিয়তা পায়নি।

## অভিনয়ে
* অমিতাভ বচ্চন  - অভিজিৎ
* রাখী - রজনী (বাংলা সংস্করণে 'তমসা')
* আমজাদ খান - কলিরাম
* অভি ভট্টাচার্য - রজনী'র বাবা
* উৎপল দত্ত - কলিরামের বাবা সহুজি
* প্রেমা নারায়ণ - গ্রাম্য নর্তকী
* অসিত সেন - পুলিশ পরিদর্শক

## সঙ্গীত
#### হিন্দি

#### বাংলা

## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৮০-এর দশকের হিন্দি ভাষার চলচ্চিত্র
বিষয়শ্রেণী:১৯৮১-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় বহুভাষিক চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:শক্তি সামন্ত পরিচালিত চলচ্চিত্র
বিষয়শ্রেণী:রাহুল দেববর্মণ সুরারোপিত চলচ্চিত্র
আজ (সংবাদপত্র)

***আজ*** (), ভারতের হিন্দি ভাষার একটি দৈনিক ব্রডশিট সংবাদপত্র। বর্তমানে বিহার, ঝাড়খণ্ড, উত্তরপ্রদেশ এবং উত্তরাখণ্ড রাজ্যের ১২টি শহর থেকে প্রকাশিত হয়।

মূল সংস্করণটি বারাণসীতে প্রকাশিত হয়। পত্রিকাটি শিবপ্রসাদ গুপ্ত নামে এক মুক্তিযোদ্ধা প্রতিষ্ঠা করেছিলেন। ভারতের স্বাধীনতা সংগ্রামের দিনগুলিতে, *আজ* কেবল কারণকেই নয়, এটি হিন্দি ভূমিতে এবং হিন্দি-অ-অঞ্চলের সাধারণদের মধ্যে হিন্দি সাহিত্যের জনপ্রিয়তা ছড়িয়ে দিতে সহায়তা করেছিল। একবার বলা হয়েছিল যে কেউ যদি হিন্দি শিখতে চায় তবে তাদের "*আজ* পড়তে"।

## সংক্ষিপ্ত বিবরণ
এই সংবাদপত্রটি শিবপ্রসাদ গুপ্ত কর্তৃক প্রতিষ্ঠিত হয়েছিল এবং বারাণসী থেকে এর প্রকাশনা ১৯২০ সালের ৫ সেপ্টেম্বর শুরু হয়েছিল। এর প্রথম প্রধান সম্পাদক ছিলেন শ্রী প্রকাশ এবং এর সম্পাদক ছিলেন বিশিষ্ট সাংবাদিক বাবুরাও বিষ্ণু পারাডকর। শ্রী প্রকাশের পদত্যাগ করার পরে, প্যারাডকর ১৯২৪  থেকে ১৯৫৪ সাল পর্যন্ত এর প্রধান সম্পাদক ছিলেন। আরেক প্রখ্যাত সাংবাদিক, রামকৃষ্ণ রঘুনাথ খাদিলকর ১৯৫৪ থেকে ৫৯-পরবর্তী সময়ে প্রধান সম্পাদক ছিলেন।  কমলপতি ত্রিপাঠি এর প্রধান সম্পাদক হিসাবেও দায়িত্ব পালন করেছিলেন। ১৯৭৫ এবং ১৯৮৫ এর মধ্যে, *আজের* ছয়টি নতুন সংস্করণ কানপুর (১৯৭৫), পাটনা (১৯৭৯), গোরক্ষপুর (১৯৮০), এলাহাবাদ, আগ্রা এবং রাঁচি (১৯৮৪) থেকে শুরু হয়েছিল। ১৯৮৯ সালে, জামশেদপুর, ধানবাদ, লখনউ এবং বেরিলি থেকে চারটি নতুন সংস্করণ শুরু হয়েছিল। বর্তমানে পত্রিকার সম্পাদক-প্রধান-শারদুল বিক্রম গুপ্ত। বেরিলি সংস্করণ এবং হালদওয়ানি সংস্করণের জেনারেল ম্যানেজার হলেন সঞ্জীব কৃষ্ণ ত্রিপাঠি। হালদওয়ানি সংস্করণটি ২০১৩ সালে চালু হয়েছিল, দীনেশ যোশীর সহায়তায়, যিনি একজন বিশিষ্ট সাংবাদিক। লখনউ সংস্করণের ইউনিট প্রধান হরিন্দর সিং সাহনি।

## তথ্যসূত্র

বিষয়শ্রেণী:হিন্দি ভাষার সংবাদপত্র
বিষয়শ্রেণী:১৯২০-এ ভারতে প্রতিষ্ঠিত
বিষয়শ্রেণী:বারাণসীর সংবাদপত্র
বিষয়শ্রেণী:পাটনার সংবাদপত্র
এজাজ ইউসুফী

**এজাজ ইউসুফী** (জন্ম ১ জানুয়ারি, ১৯৬০) বাংলাদেশী উত্তর আধুনিকতাবাদী কবি, লেখক, সম্পাদক এবং সাংবাদিক। নব্বইয়ের দশকের সমকালীন প্রেক্ষাপটে কবিতা বিনির্মাণের করণ-প্রকৌশলে ইউসুফী বাংলা সাহিত্যে বিশেষ মাত্রা যুক্ত করেছেন। সাহিত্য পত্রিকা সম্পাদনার মধ্য দিয়ে বাংলাদেশে উত্তর আধুনিকতাবাদ ধারণার প্রবর্তনে একজন চিন্তার প্রবক্তা হিসেবে তিনি ভূমিকা পালন করেছেন। তার কবিতায় মানুষ, রাষ্ট্র, দর্শন, সাম্যবাদসহ সময়ের বিচিত্র রূপ প্রতিফলিত হয়েছে। প্রকাশিত গ্রন্থের সংখ্যা ১৮ টি। ১৯৮২ সাল থেকে শিল্প, সাহিত্য ও সমাজ বিষয়ক ছোটকাগজ *লিরিক* সম্পাদনা করছেন। তিনি ২০১৮ সালে চট্টগ্রাম সিটি কর্পোরেশন কর্তৃক একুশে সাহিত্য পুরস্কার লাভ করেন। এছাড়াও তিনি ছোটকাগজ লিরিক সম্পাদনায় বিশেষ অবদানের জন্য বাংলাদেশ শিল্পকলা একাডেমি প্রদত্ত "লিটল ম্যাগাজিন সম্মাননা ২০২২" লাভ করেন।

## জীবন
এজাজ ইউসুফী ১৯৬০ সালের ১ জানুয়ারি চট্টগ্রাম শহরের লাভ লেনে জন্ম নেন। তিনি চট্টগ্রাম প্রেস ক্লাবের সাধারণ সম্পাদক ছিলেন। ২০১৪ সালের মার্চে ইউসুফী চট্টগ্রাম সাংবাদিক ইউনিয়নের (সিইউজে) দ্বিবার্ষিক নির্বাচনে সভাপতি নির্বাচিত হন। তিনি দৈনিক পূর্বকোণের ফিচার সম্পাদক হিসেবে দ্বায়িত্ব পালন করেছেন।

## ''লিরিক''
১৯৮২ সালে এজাজ ইউসুফী শিল্পসাহিত্য ও সংস্কৃতি বিষয়ক ছোটকাগজ *লিরিক* সম্পাদনা এবং প্রকাশ করছেন। এক ফর্মার কবিতার কাগজ রূপে এটি প্রকাশিত হয়েছিল। ২০১৬ সালে তিনি আখতারুজ্জামান ইলিয়াস বিষয়ে *লিরিক* বিশেষ সংখ্যা সম্পাদনা করেন। ১৯৯৩ সালে কলিকাতা লিটল ম্যাগাজিন লাইব্রেরি ও গবেষণা কেন্দ্র আয়োজিত প্রথম অল ইণ্ডিয়া লিটল ম্যাগাজিন কনফারেন্সে *লিরিক* সম্মাননা লাভ করে। ২০২০ সালে এজাজ ইউসুফী সম্পাদনার জন্য বগুড়া লেখক চক্র পুরস্কার লাভ করেন। এছাড়াও বাংলাদেশ শিল্পকলা একাডেমি কর্তৃক লিটল ম্যাগাজিন প্রদর্শনী ও সম্মাননা-২০২২ অনুষ্ঠানে লিটল ম্যাগাজিন সম্মাননা লাভ করেন।

## সাহিত্যকর্ম
### কবিতা
* 
* 
* *স্বপ্নাদ্য মাদুলি*। দ্বিতীয় মুদ্রণ। খড়িমাটি। ২০১৯।
* *জীবন মৃদঙ্গের তাল*। তৃতীয় চোখ। ২০২১। পৃষ্ঠা ৬৪। আইএসবিএন 978-984-8162-93-4
* *মৃত্যুগন্ধার গান।* পুণ্ড প্রকাশন। ২০২৩। পৃষ্ঠা ৬৪। আইএসবিএন 978-984-98323-3-1
* 
**ছড়া**

*উটকো বুড়োর ছুটকো ছড়া* । আদিগন্ত প্রকাশন। ২০২৪। পৃষ্ঠা ৬৪। আইএসবিএন 978-984-98582-3-2।

**অনূদিত কবিতা**

*The Rhythm Of Life*। নির্বাচিত কবিতার অনুবাদ : এজাজ ইউসুফী। অ্যাডর্ন পাবলিকেশন। ২০২৪। পৃষ্ঠা ১১৯। আইএসবিএন 978-984--20-0674-6।

**গদ্য**
* 
* *উত্তর আধুনিকতা : নতুন অন্বয়ের পরিপ্রেক্ষিত*। দ্বিতীয় মুদ্রণ। ২০১৬। বাতিঘর। পৃষ্ঠা ২৫৬।
* 

### নাটক
* 

### সম্পাদনা
* *লিরিক* (১৯৮২-বর্তমান)
* *উত্তর আধুনিকতা ১৯৯৩-২০২৩*। পুণ্ড্র প্রকাশন। ২০২৪। পৃষ্ঠা ৬০৮। আইএসবিএন 978-984-98397-8।
* 

### সাক্ষাৎকার
* 
* *আমার সকল কথা*। খড়িমাটি। ২০২২। পৃষ্ঠা ১৩৬। আইএসবিএন 978-984-96840-6।
* 

## পুরস্কার
কবিতায় অবদানের জন্য ২০১৮ সালে চট্টগ্রাম সিটি কর্পোরেশন কর্তৃক একুশে সাহিত্য পুরস্কার লাভ করেন।

ছোটকাগজ লিরিক সম্পাদনায় বিশেষ অবদানের জন্য বাংলাদেশ শিল্পকলা একাডেমি প্রদত্ত ***লিটলম্যাগাজিন সম্মাননা ২০২২।***

## তথ্যসূত্র

## বহিঃসংযোগ
* 

বিষয়শ্রেণী:১৯৬০-এ জন্ম
বিষয়শ্রেণী:২১শ শতাব্দীর বাংলাদেশী পুরুষ লেখক
বিষয়শ্রেণী:২০শ শতাব্দীর বাংলাদেশী পুরুষ লেখক
বিষয়শ্রেণী:বাঙালি লেখক
বিষয়শ্রেণী:বাঙালি কবি
বিষয়শ্রেণী:বাংলাদেশী লেখক
বিষয়শ্রেণী:বাংলাদেশী কবি
বিষয়শ্রেণী:বাংলাদেশী সম্পাদক
বিষয়শ্রেণী:বাংলাদেশী সাংবাদিক
বিষয়শ্রেণী:একুশে সাহিত্য পুরস্কার বিজয়ী
বিষয়শ্রেণী:চট্টগ্রাম জেলার কবি
বিষয়শ্রেণী:চট্টগ্রাম জেলার লেখক
ঔষধসঞ্চরণবিজ্ঞান

থাম্ব|ঔষধসঞ্চরণবিজ্ঞানের অধীত বিষয়সমূহ: মুক্তি (L), শোষণ (A), বিতরণ (D), বিপাক (M) ও নিষ্কাশন/রেচন (E)
**ঔষধসঞ্চরণবিজ্ঞান** (ইংরেজি Pharmacokinetics, সংক্ষেপে PK) বলতে ঔষধবিজ্ঞানের একটি শাখা বোঝায় যেখানে দেহ কর্তৃক ঔষধ (বা অন্য কোনও বহিরাগত রাসায়নিক পদার্থ) শোষণ বা গ্রহণ, দেহের ভেতরে শোষিত বা গৃহীত ঔষধের জৈব-রূপান্তর, দেহকলাতে ঔষধ ও তার বিপাকীয় উৎপাদের বিস্তরণ, এবং অতিবাহিত সময়ের সাপেক্ষে দেহ থেকে ঔষধ ও তার বিপাকীয় উৎপাদের নিষ্কাশন বা রেচনের বিষয়গুলি অধ্যয়ন ও গবেষণা করা হয়। ইংরেজি ভাষাতে "ফার্মাকোকাইনেটিকস" পরিভাষাটি দিয়ে উল্লিখিত সমস্ত প্রক্রিয়া এবং প্রক্রিয়াগুলি গবেষণাকারী বিজ্ঞান উভয়কেই নির্দেশ করা হয়।

ডাক্তারি ঔষধের পাশাপাশি কীটনাশক, খাদ্যের স্বাদ-গন্ধ-রুচিবর্ধনের জন্য সংযোজিত দ্রব্য, প্রসাধনী দ্রব্য, ইত্যাদির সঞ্চরণ প্রক্রিয়াও এই বিজ্ঞানে আলোচিত হয়। ঔষধ সঞ্চরণ বিজ্ঞানীরা দেহে বহিরাগত রাসায়নিক পদার্থের রাসায়নিক বিপাক কীভাবে ঘটে এবং দেহে শোষিত হবার পর থেকে দেহ থেকে সম্পূর্ণ নিষ্কৃত হওয়া পর্যন্ত এর ভাগ্যে কী ঘটে, তা আবিষ্কার করতে প্রচেষ্টা চালান।

ঔষধসঞ্চরণবিজ্ঞান হল কী করে একটি জীবদেহ একটি ঔষধকে প্রভাবিত করে, তার গবেষণা। অন্যদিকে ঔষধক্রিয়াবিজ্ঞান হল একটি ঔষধ কী করে একটি জীবদেহকে প্রভাবিত করে, তার গবেষণা। কোনও ঔষধের মাত্রা, উপকারিতা ও বিরূপ প্রতিক্রিয়ার মতো ব্যাপারগুলি উপর্যুক্ত দুইটি বিজ্ঞানের সমন্বয়ে বুঝতে পারা যায়। এজন্য ঔষধের ঔষধসঞ্চরণ ও ঔষধক্রিয়া প্রতিমান (PK/PD model) নির্মাণ করা হয়।

ঔষধ সঞ্চরণ প্রক্রিয়াগুলির প্রতিমান বা মডেল হিসেবে বহু-প্রকোষ্ঠীয় প্রতিমানটি বাস্তব বিশ্বের সবচেয়ে কাছাকাছি হলেও এটির গাণিতিক সূত্রায়ন জটিল, তাই সচরাচর এক-প্রকোষ্ঠীয় প্রতিমান বা দ্বি-প্রকোষ্ঠীয় প্রতিমানই ব্যবহৃত হয়। দ্বি-প্রকোষ্ঠীয় প্রতিমানে একটি প্রকোষ্ঠ হচ্ছে কেন্দ্রীয় প্রকোষ্ঠ যেখানে রক্ত, সর্বব্যাপী দেহকলা ও কোষবহিঃস্থ তরলে ঔষধের দ্রুত বিতরণঘটে। অপরটি হল প্রান্তীয় প্রকোষ্ঠ যেখানে রক্ত কম যায় এমন বিভিন্ন ধরনের দেহকলা, যেগুলির একেকটির ঔষধাসক্তি একেক রকম ও যেগুলিতে অপেক্ষাকৃত ধীরগতির ঔষধ শোষণ ঘটে।

একটি ঔষধ বা বহিরাগত রাসায়নিক পদার্থ দেহে প্রবেশের পরে সাধারণত বেশ কয়েকটি দশা অতিক্রম করে। এগুলি হল মুক্তি (Liberation), শোষণ (Absorption), বিতরণ (Distribution), বিপাক (Metabolism) ও নিষ্কাশন বা রেচন (Excretion) এবং ক্ষেত্রবিশেষে বিষক্রিয়া (Toxicity)। এগুলিকে ইংরেজিতে আদ্যক্ষরা LADMET দিয়ে নির্দেশ করা হয়।

## তথ্যসূত্র

বিষয়শ্রেণী:ঔষধবিজ্ঞান
বিষয়শ্রেণী:ঔষধ প্রস্তুতি ও ব্যবহার বিজ্ঞান
ব্রাইটন ওয়াতাম্বা

**ব্রাইটন টন্ডারাই ওয়াতাম্বা** (; জন্ম: ৯ জুন, ১৯৭৭) সলসবারি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার| জিম্বাবুয়ে ক্রিকেট দলের অন্যতম সদস্য ছিলেন তিনি। ২০০০-এর দশকের শুরুরদিকে বেশ সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ও ম্যাশোনাল্যান্ড এ দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘বাল্ব’ ডাকনামে পরিচিত **ব্রাইটন ওয়াতাম্বা**।

## খেলোয়াড়ী জীবন
১৯৯৭-৯৮ মৌসুম থেকে ২০০১-০২ মৌসুম পর্যন্ত ব্রাইটন ওয়াতাম্বা’র প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে ম্যাশোনাল্যান্ড ও ম্যাশোনাল্যান্ড এ দলের পক্ষে খেলতেন।

সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন ব্রাইটন ওয়াতাম্বা। ১৯ এপ্রিল, ২০০১ তারিখে বুলাওয়েতে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। ২৮ মার্চ, ২০০২ তারিখে দিল্লিতে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।

ডানহাতি ফাস্ট-মিডিয়াম বোলার ব্রাইটন ওয়াতাম্বা এপ্রিল, ২০০১ সাল থেকে মার্চ, ২০০২ সাল পর্যন্ত জিম্বাবুয়ের পক্ষে ছয়টি টেস্টে অংশ নিয়েছেন। এ পর্যায়ে তিনি ১৪ উইকেট দখল করেন।

২০০১ সালে আন্তর্জাতিক অঙ্গনে ফাস্ট বোলার হিসেবে ব্রাইটন ওয়াতাম্বা’র উত্থান ঘটে। অপরিপক্কতা আগ্রাসন ও প্রতিশ্রুতিশীলতায় পূর্ণ ছিল তার খেলোয়াড়ী জীবন। অংশগ্রহণকৃত ছয় টেস্টে নিজেকে মেলে ধরতে সচেষ্ট হন ও জিম্বাবুয়ের উদীয়মান তারকা খেলোয়াড়দের অন্যতম ছিলেন। কিন্তু, মাঠের বাইরে কর্তৃপক্ষের সাথে মতবিরোধ ঘটে। বোর্ডের ক্রমবর্ধমান রাজনীতিকরণের বিষয়ে আপত্তি জানান। ফলশ্রুতিতে, তাকে চুক্তিতে নেয়া হয়নি।

## মার্কিন যুক্তরাষ্ট্রে অভিবাসন
জিম্বাবুয়ে ক্রিকেট ইউনিয়নের সাথে খেলোয়াড়দের চুক্তির বিষয়ে মতানৈক্য ঘটায় ২০০২ সালের শরৎকালে মার্কিন যুক্তরাষ্ট্রে অভিবাসিত হন। মিয়ামি বিশ্ববিদ্যালয় থেকে ডিগ্রীধারী হন। ফ্লোরিডায় ক্রিকেট খেলা চালিয়ে যেতে থাকেন। চার বছরের অবস্থানকালীন শর্ত পূরণের পর মার্কিন যুক্তরাষ্ট্র ক্রিকেট দলে যোগদানের চেষ্টা চালান।

এরপর, ২০০৯ সালে বেলজিয়ামে চলে যান। সেখানে ব্রাসেলসভিত্তিক জনসন এন্ড জনসনে পূর্ণাঙ্গকালীন চাকুরীতে নিযুক্তি লাভ করেন।

## তথ্যসূত্র

## আরও দেখুন
* ম্যালকম জার্ভিস
* ডেভিড মুতেন্দেরা
* জিম্বাবুয়ীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:ম্যাশোনাল্যান্ডের ক্রিকেটার
বিষয়শ্রেণী:ম্যাশোনাল্যান্ড এ দলের ক্রিকেটার
বিষয়শ্রেণী:ফ্যালকন কলেজের প্রাক্তন শিক্ষার্থী
মধ্যাহ্নভোজ

ডান|থাম্ব|200px|ব্রিটেনে পাব প্লোম্যানের মধ্যাহ্নভোজনে রুটি এবং পনির অন্তর্ভুক্ত থাকে। মাংসের পাই দিয়ে এখানে দেখানো হয়েছে।
**মধ্যাহ্নভোজ** () মূলত সেই খাবারকে বোঝায়, যা দুপুর বেলায় খাওয়া হয়ে থাকে। বিংশ শতকের সময় এর অর্থটি ক্রমান্বয়ে সংকীর্ণ হয়ে মধ্যাহ্নে স্বল্প বা মাঝারি পরিমাণে খাদ্য গ্রহণকে উল্লেখ করতো। মধ্যাহ্নভোজ মূলত দিনের দ্বিতীয় খাবার, যা প্রাতরাশের পর গ্রহণ করা হয়। খাবারটি বিশ্বের বিভিন্ন জাতির সংস্কৃতির উপর নির্ভর করে পরিমাণ হিসাবে পৃথক হয়ে থাকে এবং অঞ্চলভেদে এতে বিভিন্ন বৈচিত্রও লক্ষ্য করা যায়।

## ব্যাকরণ
[থাম্ব|বহিরঙ্গনে একটি সুইডিশ [বনভোজন|বনভোজনের দৃশ্য।]]
সংক্ষিপ্তসার *lunch* শব্দটি  অধিক প্রচলিত উত্তরাঞ্চলীয় ইংরেজি শব্দ *luncheon* থেকে নেওয়া হয়েছে, যেটি অ্যাংলো-স্যাক্সন শব্দ *nuncheon* বা *nunchin* থেকে উদ্ভূত, যার অর্থ 'মধ্যাহ্নের পানীয়'। এই শব্দটি ১৮২৩ সাল থেকে প্রচলিত রয়েছে। *[[অক্সফোর্ড ইংরেজি অভিধান]]* বিবরণীতে বলেছিল যে, আরো অন্যান্য উল্লেখযোগ্য খাবারের সাথে খাওয়া হয় এমন খাবারের বর্ণণা দিতে ১৫৮০ সালে শব্দটি ব্যবহৃত হতো।

## চিত্রশালা

চিত্র:A- SOUTH INDIAN FOOD AFTER SERVING.jpg|দক্ষিণ ভারতীয় মধ্যাহ্নভোজের উদাহরণ।
চিত্র:Vegetarian Curry.jpeg|উত্তর ভারতীয় মধ্যাহ্নভোজের উদাহরণ।
চিত্র:Lunch at Yoshinoya HK by Kansir.jpg|হংকংয়ের একটি জাপানি রেস্তোঁরায় মধ্যাহ্নভোজের খাবার।
চিত্র:Pho-Beef-Noodles-2008.jpg|ভিয়েতনামী ফো, খাবারটি সাধারণত মধ্যাহ্নভোজ হিসাবে পরিবেশন করা হয়।
চিত্র:Barack Obama & Stephen Harper at lunch in Ottawa 2-19-09.JPG|সাবেক মার্কিন রাষ্ট্রপতি বারাক ওবামা এবং কানাডার প্রধানমন্ত্রী স্টিফেন হার্পার ২০০৯ সালে অন্টারিওর অটোয়ায় কানাডার পার্লামেন্টে মধ্যাহ্নভোজ চলাকালে সহযোগীদের সাথে।
চিত্র:Bar-91 burger, curly fries and salad.jpg|হ্যামবার্গার এবং ফ্রেঞ্চ ফ্রাই দিয়ে আমেরিকান মধ্যাহ্নভোজ। 
চিত্র:Smørrebrød med tartar og kyllingelevermousse (8713818231).jpg|ডেনমার্কে ঘরে তৈরি ওপেন স্যান্ডউইচ। 
চিত্র:Шпагети.jpg| ঘরে তৈরি ভেজিটেবল পাস্তা।
চিত্র:Swordfish in Limnionas, Kos, Greece (5653643083).jpg|সোর্ডফিশ দিয়ে মধ্যাহ্নভোজ। 
চিত্র:2014 11 Portobello rocket feta toasted baguette.jpg|মধ্যাহ্নভোজে সালাদের সাথে মাশরুম। 
চিত্র:Bom apetite - panoramio.jpg|ব্রাজিলের মধ্যাহ্নভোজের কিছু খাবার।
চিত্র:ZOJIRUSHI lunch jar.jpg|লাঞ্চবক্সে ঘরে বানানো খাবার।


## আরও দেখুন
* প্রাতরাশ
* জলখাবার
* নৈশভোজ

## টীকা

## তথ্যসূত্র

## বহিঃসংযোগ

বিষয়শ্রেণী:দুপুরের খাবার
বিষয়শ্রেণী:মধ্যাহ্নভোজ
বিষয়শ্রেণী:খাদ্য
নৈশভোজ

**নৈশভোজ** () বিভিন্ন পশ্চিমা সংস্কৃতিতে দিনের সবচেয়ে ভারী এবং সর্বাধিক গুরুত্বপূর্ণ খাবারকে বোঝায়, যা অনেক পশ্চিমারা সাধারণত সন্ধ্যায় খেয়ে থাকে। ঐতিহাসিকভাবে দিনের এই ভারী খাবারটি মধ্যাহ্নের সময়ে খাওয়া হতো এবং পশ্চিমা সংস্কৃতিতে, বিশেষ করে উচ্চবিত্তদের মাঝে এটি ডিনার বলে পরিচিত ছিল। পরবর্তীতে শব্দটি ধীরে ধীরে ১৬তম থেকে ১৯তম শতকের দিকে স্থানান্তরিত হয়েছিল। তবে সংস্কৃতির বৈচিত্রতার উপর নির্ভর করে "ডিনার" শব্দটির বিভিন্ন অর্থ হতে পারে এবং দিনের যে কোনো সময় যে কোনো পরিমাণে গৃহীত খাবারের অর্থ বোঝাতে পারে। নির্দিষ্টভাবে এটি এখনো মাঝে মাঝে দুপুরে বা বিকেলের প্রথম দিকে বিশেষ কোনো অনুষ্ঠানে, যেমন ক্রিসমাস ডিনার হিসাবে খাবারের জন্য ব্যবহৃত হয়। উষ্ণ জলবায়ুর অঞ্চলগুলিতে তাপমাত্রা হ্রাসের পরে লোকেদের অধিকাংশ সময় সন্ধ্যায় নৈশভোজ গ্রহণের ঝোঁক থাকে।

## ব্যাকরণ
থাম্ব|পরিবারের সাথে নৈশভোজ
*Dinner* শব্দটি প্রাচীন ফরাসি () *disner* (অনুবাদ: *ভোজন করা*) থেকে এসেছে, যেটির ব্যুৎপত্তি গ্যালো-রোম্যান্স শব্দ *desjunare* ("কারো উপবাস ভঙ্গ করা"), লাতিন শব্দ *dis* (যা কোনো ক্রিয়াকলাপের বিপরীত দিককে নির্দেশ করে) + অন্ত্য লাতিন শব্দ *ieiunare* ("উপবাস, ক্ষুধার্ত") থেকে হয়েছিল। রোমানীয় *dejun* এবং ফরাসী *déjeuner* এই শব্দতত্ত্বটি এখনো বজায় রেখেছে এবং কিছুটা হলেও অর্থটি বহন করছে (যেখানে স্পেনীয় *desayuno* এবং পর্তুগিজ *desjejum* একই সম্পর্কিত শব্দ হলেও অর্থগুলি প্রাতরাশের জন্য ব্যবহৃত হয়)। অবশেষে, শব্দটি দিনের ভারী প্রধান খাবারকে উল্লেখ করে স্থানান্তরিত হয়েছিল, এমনকি যদিও এটি প্রাতরাশের খাবারের (এমনকি প্রাতরাশ এবং মধ্যাহ্নভোজ উভয়) আগেই ছিল।

## আরো দেখুন
* প্রাতরাশ
* জলখাবার
* মধ্যাহ্নভোজ

## তথ্যসূত্র

## চিত্রশালা

File:Dinner table arrangement with food of a middle class Bangladeshi family 05.jpg|বাংলাদেশি পরিবারে সজ্জিত রাতের খাবার।
Our (Almost Traditional) Thanksgiving Dinner.jpg|কৃতজ্ঞতাজ্ঞাপনপূর্বক নৈশভোজ।
চিত্র:Christmas table (Serbian cuisine).jpg|ক্রিসমাসের নৈশভোজের খাবার।
চিত্র:Thai Airways airline meal-dinner.JPG|বিমানে সান্ধ্যকালীন খাবার।
চিত্র:Asian food.jpg|জাপানি নৈশভোজের খাবার।
চিত্র:Jacques Lameloise DSCF6580.jpg|নোভেলীয় রন্ধনশৈলীর রাতের খাবার।
চিত্র:Cassoulet mit Gans und Bohnen 1.jpg|জার্মানি নৈশভোজের জন্য ক্যাসাউলেট।
চিত্র:Tradicinis didkepsnis restorane STEAKHOUSE HAZIENDA.jpg|রেস্তোরাঁয় পরিবেশিত গরুর মাংসের স্টেক।
চিত্র:STS-129 ISS-21 Crew at the Galley.jpg|এসটিএস-১২৯ চলাকালীন আইএসএস-এর মহাআকাশে একটি নৈশভোজ।


## বহিঃসংযোগ

বিষয়শ্রেণী:নৈশভোজ
বিষয়শ্রেণী:রাতের খাবার
বিষয়শ্রেণী:খাদ্য
জলখাবার

[থাম্ব|225px|link=|ট্রেইল মিক্স একটি জনপ্রিয় নাস্তা; এটি [চীনাবাদাম, কিশমিশ এবং এমএন্ডএম চকোলেট দিয়ে তৈরি করা হয়।]]
[ডান|থাম্ব|225px|[আপেল, অ্যাস্পারাগাস, বিটরুট, ক্যাপসিকাম, এন্ডাইভস এবং টমেটো সহ কয়েকটি স্বল্প-ক্যালোরিযুক্ত ফল এবং উদ্ভিজ্জ জলখাবারের একটি ছবি।]]
**জলখাবার** বা **নাস্তা** হলো এক প্রকার খাদ্য, যা সাধারণত নিয়মিত খাদ্যগুলির থেকে পরিমাণে কম হয়ে থাকে।

ঐতিহ্যগতভাবে বেশিরভাগ জলখাবারই বাড়িতে সহজলভ্য উপাদানগুলি দিয়েই প্রস্তুত করা হয়ে থাকে। প্রায়শই ফল, বাদাম, স্যান্ডউইচ, লুচি, কচুরি, ক্যান্ডি ইত্যাদি জলখাবার হিসাবে খাওয়া হয়ে থাকে। জনসাধারণের সুবিধার্থে বিভিন্ন দোকানে প্যাকেটজাতকৃত জলখাবার বিপণন করা হয়ে থাকে।

জলখাবার সাধারণত হালকা, বহনযোগ্য এবং পরিতৃপ্তজনক হিসাবে তৈরি করা হয়ে থাকে। প্রক্রিয়াজাতকৃত জলখাবার এক ধরনের সহজলভ্য খাবার হিসাবে তৈরি করা হয়, যেগুলো দ্রুত নষ্ট হয়না এবং সহজেই বহন করা যায়। এগুলিতে প্রায়শই অধিক মিষ্টি এবং আকর্ষণীয় উপাদান যেমন চকোলেট, চীনাবাদাম দেওয়া হয় এবং বিভিন্ন স্বাদবর্ধক যুক্ত করা হয়। 

বিভিন্ন পানীয় যেমন কফি সাধারণত খাবার বিবেচনা করা হয় না, যদিও এগুলি জলখাবারজাতীয় খাদ্যের সাথে বা তার পরিবর্তে পান করা হয়ে থাকে। 

শোয়ার আগে বা রাতে ঘুমানোর কিছুক্ষণ আগে যে জলখাবার গ্রহণ করা হয়, তা "শয়নকালীন জলখাবার" বলা যেতে পারে।

## জলখাবার এবং স্বাস্থ্য
স্বাস্থ্যকর জলখাবার হচ্ছে সেগুলি, যেগুলিতে পর্যাপ্ত ভিটামিন, কম মাত্রার চর্বি, চিনি এবং সোডিয়াম আছে। স্বাস্থ্যকর নাস্তাগুলির মধ্যে রয়েছে: 

* সেদ্ধ ডিম 
* ফলমূল ও শাকসবজি 
* চর্বিহীন পনির 
* চর্বিহীন মাংস 
* স্বল্প চর্বিযুক্ত দুগ্ধজাত পণ্য  
* বাদাম
* গোটা শস্যযুক্ত খাবার  

### পুষ্টিগুণ নিয়ে উদ্বেগ
হেল্থ কানাডার মতো সরকারি সংস্থাটি উচ্চ-ক্যালরিযুক্ত ও স্বল্প-পুষ্টিকর জাঙ্ক ফুডের বদলে ফলমূল, শাকসবজি, বাদাম এবং খাদ্যশস্যের মতো অধিক স্বাস্থ্যকর, প্রাকৃতিক জলখাবার গ্রহণের পরামর্শ দেয়। 

২০১০ সালের একটি সমীক্ষায় দেখা গিয়েছিল যে, মার্কিন যুক্তরাষ্ট্রে শিশুরা প্রতিদিন গড়ে ৬ বার জলখাবার গ্রহণ করে, যা ১৯৭০-এর দশকের আমেরিকান শিশুদের তুলনায় প্রায় দ্বিগুণ। এছাড়াও সমীক্ষাটিতে বোঝা যায় যে, ১৯৭০-এর দশকের মার্কিন শিশুদের তুলনায় ২০১০-এর দশকে শিশুরা খাদ্য হিসাবে প্রতিদিন প্রায় ৫৭০ ক্যালোরি অধিক গ্রহণ করছে।

## জলখাবারের ধরন
* বড়া
* কাটলেট
* চটপটি
* পুরি ভাজি
* হালিম
* সিঙাড়া
* চিজবার্গার
* বড়া পাও
* বান কাবাব
* ফুচকা
* মেদু বড়া
* চিজকেক
* আইসক্রিম
* নুন চা
* আলুর দম
* চকোলেট
* ছোলা ভাটোরা
* আলু টিক্কি
* পাপড়ি চাট
* বাটাটা বড়া
* শাহী টুকরা
* লোকমা
* শিক কাবাব
* চাপলি কাবাব
* সুতি কাবাব

## চিত্রশালা

চিত্র:Double Cheese Cheeseburger.jpg|ডাবল চিজবার্গার
চিত্র:Popcorn02.jpg|ভুট্টার খই
চিত্র:Shahi Tukda.JPG|শাহী টুকরা
চিত্র:ফুচকা (সিমশ্রা) ০১.jpg|ফুচকা
চিত্র:Vada Pav - A Burger for Common Men in India.jpg|বড়া পাও
চিত্র:Snickers-broken.JPG|স্নিকার্স ব্র্যান্ডের একটি চকোলেট বার
চিত্র:Pepperidge-Farm-Nantucket-Cookie.jpg|চকোলেট চিপ কুকি
চিত্র:Fruit Stall in Barcelona Market.jpg|ফল
চিত্র:Potato-Chips.jpg|আলুর চিপস
চিত্র:Matkakulfi.jpg|কুলফি
চিত্র:J.CO Donuts aren't photography materials.jpg|ডোনাট
চিত্র:Muffin NIH.jpg|একটি ব্লুবেরি মাফিন
চিত্র:Peraki or purukia or Karanji or Karjikai or Somas or Gujia.jpg|প্যারাকী
চিত্র:My first cheesecake.jpg|চিজকেক
চিত্র:The Great Kashmiri Salt tea.png|নুন চা


## আরও দেখুন
* প্রাতরাশ
* মধ্যাহ্নভোজ
* নৈশভোজ

## তথ্যসূত্র

## বহিঃসংযোগ

বিষয়শ্রেণী:সহজপ্রাপ্য খাদ্য
বিষয়শ্রেণী:জলখাবার
বিষয়শ্রেণী:খাদ্য
বিপ্লব (সঙ্গীতজ্ঞ)

**বিপ্লব** (জন্মনাম **খালিদ আতাউল করিম**) একজন বাংলাদেশি সঙ্গীতশিল্পী যিনি রক ব্যান্ড দল প্রমিথিউসের প্রতিষ্ঠাতা সদস্য এবং এর প্রধান গায়ক। তিনি একইসাথে সুরকার, গীতিকার, নেপথ্য গায়ক ও অভিনেতা হিসেবেও পরিচিত। ২০১৫ সালে *গেইম* নামক একটি চলচ্চিত্রে তিনি খলনায়কের ভূমিকায় অভিনয় করেন।

## প্রারম্ভিক জীবন
বিপ্লব ঢাকায় জন্মগ্রহণ করেন এবং মুহাম্মদপুরে তার জীবনের অধিকাংশ সময় অহিবাহিত করেন। তার আসল নাম খালিদ আতাউল করিম। তার পিতার নাম আবু তাহের এবং মাতা জাহানারা আলম চৌধুরী। আবু তাহের সরকারি সঙ্গীত মহাবিদ্যালয়ের অধ্যাপক ছিলেন। বিপ্লব ছোটবেলা থেকে পারিবারিকভাবেই সঙ্গীতের সাথে যুক্ত হন।

## সঙ্গীতজীবন
বিপ্লব ১৯৮০-এর দশকের শুরুতে কিউপিড নামে একটি ব্যান্ডের সদস্য ছিলেন। ১৯৮৬ সালের ১৭ জুলাই কুয়েল, রেজওয়ান, আরিফ, বুলবুল ও শারেককে সাথে নিয়ে প্রমিথিউস ব্যন্ড দল গঠন করেন এবং এর ভোকাল হিসেবে পেশাদার সঙ্গীতজীবন শুরু করেন। দুই বছর পর ‘স্বাধীনতা চাই’ নামে  ব্যান্ডের প্রথম অ্যালবাম প্রকাশিত হয়। এছাড়া দলটি যৌথভাবে অন্য শিল্পীদের সাথেও বেশ কিছু অ্যালবাম প্রকাশ করেছে। ২০১২ সালে দলের পক্ষে *আমাদের পথ* নামে সর্বশেষ অ্যালবাম প্রকাশিত হয়। ব্যন্ড থেকে মোট ১৮টি অ্যালবাম প্রকাশিত হয়েছে।

ব্যান্ড ছাড়াও বিপ্লবের বেশকিছু একক অ্যালবাম প্রকাশিত হয়েছে এবং তিনি চলচ্চিত্রের গানেও কণ্ঠ দিয়েছেন। দেশাত্মবোধক গান, সমসাময়িক সমস্যা ও প্রেম তার অধিকাংশ গানের প্রধান বিষয়বস্তু। নব্বইয়ের স্বৈরাচার বিরোধী আন্দোলনের সময় ঢাকা মেডিকেল কলেজের শিক্ষক শামসুল আলম খান মিলন হত্যাকাণ্ডের পর ১৯৯০ সালে *মিলনের রক্ত* শিরোনামে একটি গান রচনা করেন। গানটি প্রকাশের পর সেটি শ্রোতামহলে সমাদৃত হয়।

## অভিনয়
বিপ্লব ও প্রমিথিউস তিনটি চলচ্চিত্রের গানের দৃশ্যে অংশ নেন। দলটি ২০০৪ সালে মুক্তিপ্রাপ্ত মোহাম্মদ হোসেন জেমী পরিচালিত *রাজধানী* চলচ্চিত্রে সঙ্গীতের দৃশ্যে প্রথম কাজ করেন। এরপর দলটি ২০০৯ সালে মোহাম্মদ হোসেন পরিচালিত চাঁদের মত বউ চলচ্চিত্রের গানে অংশ নেয়। ২০১৫ সালে মুক্তিপ্রাপ্ত আব্দুল্লাহ আল মামুন পরিচালিত *দুই বেয়াইয়ের কীর্তি* চলচ্চিত্রের গানের দৃশ্যে বিপ্লব, আজম খান ও হাসান অংশ নেন। জাহিদুর রহমান রয়েল পরিচালিত ২০১৫ সালে মুক্তিপ্রাপ্ত *গেইম* নামক একটি চলচ্চিত্রে বিপ্লব খলনায়কের ভূমিকায় অভিনয় করেন।

## অ্যালবাম
### ব্যান্ড অ্যালবাম
প্রধান গায়ক বিপ্লবের কণ্ঠ দেওয়া প্রমিথিউসের ১৮টি অ্যালবাম প্রকাশিত হয়েছে। অ্যালবামসমূহ হলো:

* স্বাধীনতা চাই (১৯৮৭)
* মুক্তির প্রত্যাশায় (১৯৯০)
* প্রজন্মের সংগ্রাম (১৯৯২)
* স্লোগান (১৯৯৫)
* যোদ্ধা (১৯৯)
* প্রমিথিউস ২০০০ (২০০০)
* স্মৃতির কপাট (২০০১)
* অ-আ (২০০২)
* পাঠশালা
* ঢোল
* টাকা
* নাগরদোলা
* রাজপথ
* প্রমিথিউস আনবাউন্ড
* প্রমিথিউস আনবাউন্ড ওয়ান
* ছায়াপথ
* আমাদের পথ

### একক অ্যালবাম
বিপ্লবের বেশ কিছু একক অ্যালবাম প্রকাশিত হয়েছে। উল্লেখযোগ্য অ্যালবামের মধ্যে রয়েছে: 

* লটারি (২০০২)
* আমার কোন টেনশন নেই (২০১৬)

## ব্যক্তিগত জীবন
বিপ্লব ব্যক্তিগত জীবনে অ্যালিনের সাথে বিবাহ বন্ধনে আবদ্ধ হন। এই দম্পতির দুই ছেলে এবং এক মেয়ে রয়েছে। ২০১৬ সাল থেকে তিনি মার্কিন যুক্তরাষ্ট্রের নিউইয়র্কের কুইন্সে পরিবার নিয়ে বসবাস করছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী গায়ক
বিষয়শ্রেণী:ঢাকা জেলার ব্যক্তি
বিষয়শ্রেণী:২১শ শতাব্দীর বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী সুরকার
বিষয়শ্রেণী:বাংলাদেশী রক সঙ্গীতশিল্পী
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:বাংলাদেশী গিটারবাদক
বিষয়শ্রেণী:ঢাকার সঙ্গীতজ্ঞ
আবুল হাসনাত (মেয়র)

**আবুল হাসনাত** (১৯৪০–১৬ সেপ্টেম্বর ২০২২) ছিলেন একজন বাংলাদেশী রাজনীতিবিদ ও আইনজীবী। তিনি ছিলেনবাংলাদেশ জাতীয়তাবাদী দলের স্থায়ী কমিটির প্রতিষ্ঠাতা সদস্য। তিনি ঢাকার প্রথম মেয়র, সংসদ সদস্য ও গণপূর্তমন্ত্রী হিসেবে দায়িত্ব পালন করে ছিলেন।

## পারিবারিক পরিচয়
ব্যারিস্টার হাসনাত ১৯৪০ সালে পুরান ঢাকা লালবাগে জন্মগ্রহণ করেন। তার পিতা গনি সর্দার আজিমপুর ইউনিয়ন কমিটির চেয়ারম্যান ছিলেন। তার স্ত্রী নাসরিন বেগম, এই দম্পতীর এক ছেলে রাজীব হাসনাত ও এক মেয়ে ফারাহ হাসনাত।

## রাজনৈতিক জীবন
আবুল হাসনাত কমিশনারদের দ্বারা ১৯৭৭-৮২ মেয়াদে ঢাকা সিটি কর্পোরেশনের প্রথম মেয়র নির্বাচিত হন।

তিনি প্রথমে ১৯৭৮ সালে বিচারপতি আব্দুস সাত্তারের নেতৃত্বাধীন জাগো দলের ঢাকা মহানগরীর আহ্বায়ক নির্বাচিত হন। এরপর বাংলাদেশ জাতীয়তাবাদী দল বিএনপি প্রতিষ্ঠিত হলে যোগদান করে ঢাকা মহানগর দায়িত্ব নেন।

১৯৭৯ সালের দ্বিতীয় জাতীয় সংসদ নির্বাচনে তিনি ত তৎকালীন ঢাকা-১৩ (ধানমন্ডি- লালবাগ) আসন হতে সংসদ সদস্য নির্বাচিত হন এবং জাতীয় সংসদের চীফ হুইপ হিসেবে দায়িত্ব পালন করেন।

আবদুস সাত্তারের মন্ত্রিসভায় তিনি ২৭ নভেম্বর ১৯৮১ থেকে ১০ মে ১৯৮২ সাল পর্যন্ত গৃহায়ন ও গণপূর্তমন্ত্রী হিসেবে দায়িত্ব পালন করেন।

১৯৮২ সালে আব্দুস সাত্তার সরকার ক্ষমতাচ্যূত হওয়ার পর সেনাশাসক এরশাদের সরকার তাকে বন্দী করে এবং মার্শা‘ল কোটে বিচার করে ১৪ বছরের সাজা দিয়ে কারাগারে পাঠানো হয়।

সামরিক শাসন প্রত্যাহার হলে তিনি জামিনে মুক্তি লাভ করে উন্নত চিকিৎসার জন্য লন্ডন চলে যান। ১৯৮৭ সালে দেশে ফিরে আবার ঢাকা মহানগর বিএনপির সভাপতির দায়িত্ব নেন।

১৯৯০ সালে নভেম্বরের শেষ দিকে তিনি বিএনপি ছেড়ে জাতীয় পার্টিতে যোগ দিয়ে ২৩ জুলাই ১৯৯০ সালে ঢাকা-৯ আসনের তৎকালীন সংসদ সদস্য এম কোরবান আলীর মৃত্যু কারণে উপ-নির্বাচনে তিনি জাতীয় পার্টির মনোনয়ন নিয়ে সংসদ সদস্য নির্বাচিত হন।

তিনি হুসেইন মোহাম্মদ এরশাদের মন্ত্রিসভায় ২০ অক্টোবর ১৯৯০ থেকে ১৭ ডিসেম্বর ১৯৯০ সাল পর্যন্ত গৃহায়ন ও গণপূর্তমন্ত্রী হিসেবে দায়িত্ব পালন করেন।

এবং আবার ঢাকার (তখন সরকার কর্তৃক মনোনীত) মেয়র হন। মাত্র দুই সপ্তাহ মেয়র থাকার পর এরশাদ সরকারের পতন ঘটে। তখন এরশাদ বিরোধী আন্দোলনে হাসনাতের লালবাগের বাড়িতে হামলা ও লুটপাট হয়। বিচারপতি শাহাবুদ্দিনের তত্বাবধায়ক সরকারের আমলেই তাকে আটক করা হয়। একটি দুর্নীতির মামলায় তার ৬ মাসের কারাদন্ড হয়।

১২ জুন ১৯৯৬ সালের সপ্তম জাতীয় সংসদ নির্বাচনে আকস্মিকভাবেই আবার তিনি পুনরায় বাংলাদেশ জাতীয়তাবাদী দলে যোগ দিয়ে স্থায়ী কমিটির সদস্য হন এবং তৎকালীন ঢাকা-৮ (তৎকালীন লালবাগ-হাজারীবাগ-কামরাঙ্গীরচর) আসনে নির্বাচনে অংশগ্রহণ করে আওয়ামীলীগের প্রার্থী হাজী সেলিমের কাছে হেরে পরবর্তিতে রাজনীতিতে তিনি আর সক্রিয় ছিলেন না, আইন পেশায় ছিলেন।

## মৃত্যু
আবুল হাসনাত ১৬ সেপ্টেম্বর ২০২২ সালে লন্ডনে নিজের বাসায় স্থানীয় সময় ভোর ৫টায় নিজের বাসায় মৃত্যুবরণ করেন। বার্ধ্যক্যজনিত নানা জটিলতায় ভুগছিলেন। তাকে আজিমপুর কবরস্থানে তার পিতার কবরে সমাহিত করা হয়।

## তথ্যসূত্র

বিষয়শ্রেণী:১৯৪০-এর দশকে জন্ম
বিষয়শ্রেণী:২০২২-এ মৃত্যু
বিষয়শ্রেণী:ঢাকা জেলার ব্যক্তি
বিষয়শ্রেণী:বাংলাদেশী আইনজীবী
বিষয়শ্রেণী:ঢাকার মেয়র
বিষয়শ্রেণী:ঢাকা জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:দ্বিতীয় জাতীয় সংসদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:আবদুস সাত্তারের মন্ত্রিসভার সদস্য
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশের গৃহায়ন ও গণপূর্তমন্ত্রী
ফয়সাল কারামি

**ফয়সাল ওমর কারামি** (  ; জন্ম২৬ সেপ্টেম্বর ১৯৭১) একজন লেবাননের রাজনীতিবিদ। তিনি ২০১১ থেকে ২০১৪ সালের মধ্যে নাজিব মিকাতির মন্ত্রিসভায় যুব ও ক্রীড়া মন্ত্রীর দায়িত্ব পালন করেছেন, এবং ২০১৮ সাল থেকে সংসদ সদস্য।

## প্রাথমিক ও শিক্ষা জীবন
করামি ১৯৭১ সালের ২৬ সেপ্টেম্বর ত্রিপোলিতে সুন্নি পরিবারে জন্মগ্রহণ করেছিলেন। তাঁর পিতা হলেন ওমর করামি যিনি লেবাননের অন্যতম প্রধান প্রধানমন্ত্রী ছিলেন। তিনি রাশিদ করামির ভাগ্নে, যিনি দশ মেয়াদে প্রধানমন্ত্রী ছিলেন, সমীর গেজিয়া তাকে হত্যা করেছিলেন। ফয়সাল করামি যুক্তরাষ্ট্রে ব্যবসায় প্রশাসন নিয়ে পড়াশোনা করেছিলেন।

## পেশা
করামি আরব লিবারেশন পার্টির প্রধান। তিনি ২০১১ সালের জুনে নাজিব মিকাতির মন্ত্রিসভায় যুব ও ক্রীড়া মন্ত্রী নিযুক্ত হন। তিনি মন্ত্রিসভায় অ-অনুমোদিত সদস্য এবং মার্চ 8 জোটের অংশ ছিলেন। করামির মেয়াদ ১৫ ফেব্রুয়ারি ২০১৪ এ শেষ হয়েছিল এবং আবদুল মুত্তালেব আল হিনাবি তাঁর পদে পদ লাভ করেন।

### বিতর্ক
কারামির এই নিয়োগের ফলে ২০১১ সালে মন্ত্রিসভা গঠন প্রক্রিয়া চলাকালীন দ্বন্দ্বের জন্ম দেয়। এই দ্বন্দ্বের কারণ হিজবুল্লাহ মিকাটিকে স্পষ্টভাবে ফয়সাল করামিকে একজন মন্ত্রীর দায়িত্ব দেওয়ার জন্য বলেছিলেন। তবে মিকতি প্রাথমিকভাবে এই প্রস্তাব প্রত্যাখ্যান করেছিলেন। মিকাতি যুক্তি দিয়েছিলেন যে করামি মন্ত্রী হয়ে গেলে পাঁচটি আসনের মধ্যে তিনটি ত্রিপোলির স্থানীয় (নিজের, অর্থমন্ত্রী মোহাম্মদ সাফাদি এবং করামি) নেবেন, যার ফলে রাজনৈতিক প্রতিনিধিত্ব ভারসাম্যহীন হবে। তা সত্ত্বেও, লেজানিজের সংসদের স্পিকার নবীহ বেরির এমএল দল তার জন্য সরকারি অংশীদারদের একটি অংশ ছেড়ে দিতে রাজি হওয়ার পরে করামি হিজবুল্লাহর দ্বারা নির্বাচিত অ-অনুমোদিত অনুমোদিত মন্ত্রীর পদে নিযুক্ত হন এবং এবং মন্ত্রিসভার সপ্তম সুন্নি সদস্য হন। করামির অ্যাপয়েন্টমেন্টটি তার নিজ শহর ত্রিপোলিতে উদযাপিত হয়েছিল।

### আক্রমণ
১৮ জানুয়ারী ২০১৩ তারিখে ত্রিপোলিতে করামির কাফেলার আক্রমণ করা হয়েছিল, এতে চারজন আহত হয়েছিল। কারামি আক্রমণ থেকে বেঁচে যায়। অপহরণকারীরা সশস্ত্র র‌্যাডিক্যাল সুন্নি ইসলামপন্থী ছিল। একজন বন্দুকধারী আহত হন এবং পরে তাকে গ্রেপ্তার করা হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭১-এ জন্ম
বিষয়শ্রেণী:লেবানীয় সুন্নি মুসলিম
বিষয়শ্রেণী:ত্রিপলি, লেবাননের ব্যক্তি
বিষয়শ্রেণী:২১শ শতাব্দীর লেবানীয় রাজনীতিবিদ
কামাল উদ্দিন আহমেদ

**কামাল উদ্দিন আহমেদ**(১৯২১–২০০৪) বাংলাদেশী বিজ্ঞানী ও শিক্ষাবিদ। বাংলাদেশ বিজ্ঞান একাডেমির ফেলো ও ঢাকা বিশ্ববিদ্যালয়ে প্রাণরসায়ন বিভাগের প্রতিষ্ঠাতা।

## শৈশব ও পড়ালেখা
২১ ডিসেম্বর ১৯২১ সালে  চট্টগ্রাম জেলার গহিরায় জন্মগ্রহণ করেন। ঢাকা বিশ্ববিদ্যালয়ের রসায়ন বিভাগ থেকে বি.এস.সি ও এম.এস.সি এবং ১৯৪৯ সালে  যুক্তরাষ্ট্রের উইসকনসিন বিশ্ববিদ্যালয় থেকে  প্রাণরসায়নে পিএইচ.ডি ডিগ্রি অর্জন করেন।

## কর্মজীবন
১৯৫৭ সালে ঢাকা বিশ্ববিদ্যালয়ে প্রাণরসায়ন বিভাগ প্রতিষ্ঠা করেন, ১৯৬৭ সালে ফার্মাসি বিভাগ এবং পুষ্টি ও খাদ্য বিজ্ঞান ইনস্টিটিউট চালু হয় তার উদ্যেগ এ চালু হয়।

১৯৮৪ সালে ঢাকা বিশ্ববিদ্যালয় থেকে অবসর গ্রহণ করেন। সাভারে বাংলাদেশ ভেষজ ঔষুধ ইনস্টিটিউট ও পুষ্টি এবং সামাজিক উন্নয়ন ইনস্টিটিউট প্রতিষ্ঠা করেন। ১৯৯৬ সালে তিনি ঢাকা বিশ্ববিদ্যালয়ে প্রাণচিকিৎসা গবেষণা সেন্টার স্থাপন করেন এবং গবেষণা প্রতিষ্ঠানে  পরিচালক হিসেবে কর্মরত ছিলেন। বাংলাদেশ কৃষি বিশ্ববিদ্যালয়ের উপাচার্য হিসেবেও দায়িত্ব পালন করেন। বাংলাদেশ বিজ্ঞান একাডেমি প্রতিষ্ঠার ক্ষেত্রেও তাঁর অগ্রণী ভূমিকা ছিল এবং  সংস্থার সভাপতি দায়িত্ব ছিলেন। উল্লেখযোগ্য অবদান হচ্ছে ১৯৬২-৬৪ ভিটামিন ‘এ’ অভাবজনিত অন্ধত্বরোধে শক্তিশালী ভিটামিন ‘এ’ ক্যাপসুল বিতরণ পরিকল্পনা করেন আয়োডিনের অভাব দূরীকরণের লক্ষ্যে বাংলাদেশের জনগণের মধ্যে আয়োডিনসমৃদ্ধ লবণের প্রবর্তন তাঁর অপর একটি অবদান। বিভিন্ন আবিষ্কার প্রায় দুই শতাধিক জাতীয় ও আন্তর্জাতিক সাময়িকীতে প্রকাশিত হয়েছে যেমন খেসারি ডাল বিষাক্ততা থেকে সৃষ্ট স্নায়ুতন্ত্রের রোগ নিউরোলেথিরিজম প্রতিরোধে ভিটামিন ‘সি’-এর ভূমিকা; চাইনিজ রেস্তোরাসমূহে ব্যবহূত মোনোসোডিয়াম গ্লুটামেটের (টেস্টিং সল্ট) প্রভাব সরিষার তেলে বিদ্যমান এ্যালাইল আইসোথায়োসায়ানেটর প্রভাবে গলগন্ডজাতীয় রোগের সম্ভাবনা; ভিটামিন এ, লৌহ এবং আয়োডিনের অভাবজনিত সমস্যাবলির মধ্যকার সম্পর্ক এবং আর্সেনিকোসিসের কারণ ও তার প্রতিকার।

## মৃত্যু
৪ জুলাই ২০০৪ সালে ঢাকায় তাঁর মৃত্যু হয়

## তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:বাংলাদেশী বিজ্ঞানী
বিষয়শ্রেণী:বাংলাদেশী শিক্ষাবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ বিজ্ঞান একাডেমির ফেলো
কনরাড রুকস

**কনরাড রুকস** (১৫ ডিসেম্বর, ১৯৩৪ ক্যানসাস সিটি, মিজুরিতে – ২৭ ডিসেম্বর, ২০১১ ম্যাসাচুসেট্‌সে) একজন আমেরিকান লেখক, পরিচালক ও প্রযোজক ছিলেন তার জন্য সর্বাধিক পরিচিত হেরমান হেসের উপন্যাস *[[সিদ্ধার্থ (উপন্যাস)|সিদ্ধার্থ]]* ১৯৭২ সালের শুট স্বাঙ্গীকরণ এর জন্য।

## প্রাথমিক জীবন
বুকস এভন পণ্য প্রসাধনীর একজন উত্তরাধিকারী ছিলেন, প্রতিষ্ঠাতা সভাপতি ছিলেন তার বাবা রাসেল রুকস। যার বিখ্যাত বাক্য "ডিং ডং এভন কলিং"। 

## চলচ্চিত্র জীবন

১৯৭২ সালে মুক্তিপ্রাপ্ত সিদ্ধার্থ চলচ্চিত্রে তিনি পরিচালক ছিলেন। যাতে শশী কাপুর অভিনয় করেছেন।

## পরিবার
তিনি রাশিয়ান অভিনেত্রী জিনা র্যাচেভস্কিকে বিয়ে করেছিলেন এবং দাম্পত্যজীবনে তাদের একটি পুত্র আলেকজান্ডার (১৯৫৮-) এবং একটি কন্যা রিহা (১৯৬৬-)। পরে তিনি ভারতীয় পরিচালক ও চিত্রনাট্যকার পামেলা রুকসের সাথে বিবাহে আবদ্ধ হন এবং তাদের পুত্র রায়ান রুকস। ১৯৮৫ সালে তাদের বিবাহবিচ্ছেদ ঘটে।

## তথ্যসূত্র

বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:২০১১-এ মৃত্যু
বিষয়শ্রেণী:১৯৩৪-এ জন্ম
ডাল্টন কনিংহাম

**ডাল্টন প্যারি কনকি কনিংহাম** (; জন্ম: ১০ মে, ১৮৯৭ - মৃত্যু: ৭ জুলাই, ১৯৭৯) নাটাল উপনিবেশের ডারবান এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২০-এর দশকের শুরুরদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল, ট্রান্সভাল ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **কনকি কনিংহাম** নামে পরিচিত **ডাল্টন কনিংহাম**।

## প্রথম-শ্রেণীর ক্রিকেট
১৯২১-২২ মৌসুম থেকে ১৯৩০-৩১ মৌসুম পর্যন্ত ডাল্টন কনিংহামের প্রথম-শ্রেণীর খেলোয়াড়ী জীবন চলমান ছিল। মহান যুদ্ধের পরপরই নাটাল দলের প্রধান চালিকাশক্তি ছিলেন।

১৯২১-২২ মৌসুমে ডানহাতি মিডিয়াম পেস বোলার হিসেবে নাটালের পক্ষে খেলতে শুরু করেন। উদ্বোধনী মৌসুমেই ছয় খেলায় ৪০ উইকেট পান। তন্মধ্যে, গ্রিকুয়াল্যান্ড ওয়েস্টের বিপক্ষে ব্যক্তিগত সেরা বোলিং পরিসংখ্যান ৫/২০ লাভ করেন। তবে, পরবর্তী মৌসুমগুলো খুব কমই সফলতার স্বাক্ষর রাখতে সক্ষম হয়েছিলেন। এরফলে, ১৯২৪-২৫ মৌসুমে দলের বাইরে চলে যেতে বাধ্য হন।

১৯২৬ সালে ট্রান্সভালের পক্ষে কয়েকটি খেলায় অংশগ্রহণের পর রোডেশিয়ায় একটি খেলায় প্রথম-শ্রেণীর ক্রিকেটে তার ব্যক্তিগত সর্বোচ্চ রানের ইনিংস খেলেন। এরপর, ১৯৩০-৩১ মৌসুমে ওয়েস্টার্ন প্রভিন্সের পক্ষে আরও দুইটি খেলায় অংশ নিয়েছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ডাল্টন কনিংহাম। ১৬ ফেব্রুয়ারি, ১৯২৩ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯২২-২৩ মৌসুমে ইংল্যান্ড দল ফ্রাঙ্ক মানের নেতৃত্বে দক্ষিণ আফ্রিকা গমনে আসে। সিরিজের চূড়ান্ত খেলায় অংশ নেন তিনি। উভয় ইনিংসেই তিন রান করে অপরাজিত ছিলেন ও উভয় ইনিংসেই একটি করে উইকেট লাভ করেছিলেন। সব মিলিয়ে খেলায় ১০৩ রান খরচায় দুই উইকেট পেয়েছিলেন।

১৯২৪-২৫ মৌসুমে এস. বি. জোয়েল একাদশের বিপক্ষে দুইটি খেলায় অংশ নেন। তবে, কোন সফলতা পাননি। এ সফরের শুরুতে নাটালের সদস্যরূপে সফরকারী একাদশের বিপক্ষে দুই খেলায় অংশ নেন। ইনিংসে তিনবার পাঁচ-উইকেট পান। তন্মধ্যে, দ্বিতীয় খেলায় ১৫০ রান খরচায় ১০ উইকেট দখল করেন।

৭ জুলাই, ১৯৭৯ তারিখে ৮২ বছর বয়সে ডারবান এলাকায় ডাল্টন কনিংহামের দেহাবসান ঘটে।

## তথ্যসূত্র

## আরও দেখুন
* সিড পেগলার
* সিরিল ফ্রাঙ্কোইজ
* এক টেস্টের বিস্ময়কারী
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৮৯৭-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:ওয়েস্টার্ন প্রভিন্সের ক্রিকেটার
বিষয়শ্রেণী:কোয়াজুলু-নাটালের ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:ব্রিটিশ বংশোদ্ভূত দক্ষিণ আফ্রিকান ব্যক্তি
কমপ্যাক্ট (আকার)

থাম্ব|upright=1.50|alt=|মেট্রিক পেপার মাপের সাথে কিছু সংবাদপত্রের মাপের তুলনা। আনুমানিক নামমাত্র মাত্রা মিলিমিটারে দেওয়া হয়েছে
**কমপ্যাক্ট** হ'ল একটি ব্রডশিট- গুণমানের সংবাদপত্র যা ট্যাবলয়েড আকারে ছাপা হয়, বিশেষত যুক্তরাজ্যে। এই শব্দটির ব্যবহার শুরু হয় ২০০৩ সালে যখন *[[দি ইন্ডিপেন্ডেন্ট|দ্য ইন্ডিপেন্ডেন্ট]]* এই ছোট আকারে লন্ডনের বাসিন্দাদের জন্য সংস্করণ তৈরি শুরু করে, যার নকশা করা হয় এমনভাবে যাতে গণপরিবহনের যাত্রীরা সহজে পড়তে পারে। 

দেশের অন্যান্য অংশের পাঠকরা নতুন আকারটি পছন্দ করে এবং *দ্য ইন্ডিপেন্ডেন্ট* এটি জাতীয়ভাবে চালু করেছিল। *[[দ্য টাইমস]]* এবং *[[স্কটসম্যান|দ্য স্কটসম্যান]]* আকারটি অনুলিপি যখন *ইন্ডিপেন্ডেন্ট* -এর বিক্রি বাড়ে। *দ্য* *টাইমস* এবং *দ্য স্কটসম্যান* পরীক্ষামূলকভাবে স্বল্প সময়ের জন্য একইসাথে কম্প্যাক্ট ও ব্রডশিট আকারে মুদ্রণ করেছিল। পরে তারা উভয়ই একচেটিয়াভাবে কম্প্যাক্ট মুদ্রণ শুরু করে। *দ্য* *ইন্ডিপেন্ডেন্ট* তার শেষ কাগজ সংস্করণ ২০ মার্চ ২০১৬ এ প্রকাশ করেছে এবং এখন কেবল তারা অনলাইনে রয়েছে।

## আরো দেখুন
* বার্লিনার (আকার)
* ব্রডশিট
* সংবাদপত্রের তালিকা
* সংবাদপত্রের আকার
* ট্যাবলয়েড

## তথ্যসূত্র

বিষয়শ্রেণী:কাগজ
বিষয়শ্রেণী:সংবাদপত্রের আকার
খোলাজালি পিঠা

**খোলাজালি পিঠা**, **খোলাজা পিঠা** বা **খোলা পিঠা** হলো দক্ষিণ-পূর্ব বাংলাদেশের  নোয়াখালী অঞ্চলে উৎপন্ন চালের গুঁড়ার তৈরি একটি পিঠা। ঐতিহ্যবাহী এই পিঠা বৃহত্তর নোয়াখালী অঞ্চল অর্থাৎ নোয়াখালী, ফেনী, লক্ষ্মীপুর জেলা ছাড়াও পার্শ্ববর্তী কুমিল্লা ও চট্টগ্রাম জেলার কিছু অঞ্চলে বেশ প্রচলিত এবং বহুলভাবে জনপ্রিয়। এ পিঠা ঐতিহ্যগতভাবেই মাটির খোলায় তৈরি করা হয়। সাদা রঙের এই পিঠা দেখতে গোলাকার, অসংখ্য ক্ষুদ্র ছিদ্রবহুল এবং খেতে মুচমুচে বা তুলতুলে হতে পারে।

বাংলাদেশের আরেক ঐতিহ্যবাহী পিঠা *[[চিতই পিঠা|চিতই]]* এর সাথে এই পিঠার অনেক মিল রয়েছে। খোলাজালি পিঠাকে চিতই পিঠারই একটি পাতলা সংস্করণরূপে গণ্য করা হয়। এই কারণে এ পিঠাকে *পাতলা চিতই* ও বলা হয়। দক্ষিণ ভারতের জনপ্রিয় খাবার দোসার সাথেও এর মিল রয়েছে।

## নাম
খোলাজালি পিঠা তৈরি হয় মাটির তৈরি *খোলা* নামক এক ধরনের তাওয়ায়। এই পিঠায় ক্ষুদ্র ক্ষুদ্র অসংখ্য ছিদ্র থাকে যার ফলে এটিকে জালের মত দেখায়। এ দুই বৈশিষ্ট্যএর ফলশ্রুতিতে এ পিঠার নাম হয়েছে খোলাজালি পিঠা। এছাড়াও খোলাজা বা খোলা পিঠা নামেও ডাকা হয়। নোয়াখালী ভাষায় খোলাজালি হিডাও বলা হয়। দেখতে ও খেতে প্রায় "চিতই পিঠা"র মতোই হওয়ায় খোলাজালি পিঠাকে *পাতলা চিতই*, *খোলা চিতই* বা *ডিম চিতই* ও বলা হয়।

## উপকরণ
পিঠার কাই এর জন্য:
*চালের গুঁড়া
*ডিম
*লবণ
*গরম পানি।
এছাড়াও চাইলে ধনেপাতা, পেঁয়াজ কিংবা কাঁচামরিচ কুচি অথবা কোরানো নারকেল যোগ করা যায়।

পিঠা তৈরী করার জন্য:
*মাটির খোলা
*গোল চামচ

## প্রস্তুতপ্রণালী
প্রথমে চালের গুঁড়া, লবণ এবং মিশিয়ে মোটামুটি পাতলা কাই বা গোলা তৈরি করে নেয়া হয়। এই কাই বা খামির তৈরির প্রক্রিয়া পিঠা তৈরির ক্ষেত্রে খুবই গুরুত্বপূর্ণ। খুব বেশি ঘন অথবা খুব বেশি পাতলা হয় না। এরপর এই মিশ্রণের মধ্যে ডিম ভেঙে দেয়া হয়। ডিম যত বেশি হবে, পিঠা তত বেশি সুস্বাদু ও তুলতুলে হবে। ডিম দিয়ে আবার নেড়ে মিশিয়ে নেয়া হয়। এক্ষেত্রে পিঠার গোলা ঘন মনে হলে অল্প অল্প করে পানি মিশিয়ে গোলাটা পাতলা করে নেওয়া যায়। এরপর চুলায় মাটির খোলা গরম হতে দেয়া হয় যা পিঠার ক্ষেত্রে করে খুবই গুরুত্বপূর্ণ। খোলা ভালভাবে গরম হয়ে গেলে গরম খোলায় গোল চামচে করে দেয় প্রস্তুতকৃত কাই বা গোলা দিয়ে চামচ দিয়ে ঘুরিয়ে পিঠা ছড়িয়ে দেয়া হয়। এরপর  ঢাকনা দিয়ে ঢেকে দিয়ে অল্প কিছুক্ষণ পর ঢাকনা তুলে  পিঠার চারপাশ খোলা থেকে উঠে আসা শুরু হলে পাতলা খুন্তি দিয়ে পিঠা তুলে নেয়া হয়। আর এভাবেই তৈরি হয় নোয়াখালী অঞ্চলের ঐতিহ্যবাহী  খোলাজালি পিঠা।

## পরিবেশন
খোলাজালি পিঠা যেকোনো মাছের তরকারি, গরুর মাংস বা খাসির মাংস ছাড়াও মুরগি বা হাঁসের মাংসের সাথে দারুণ সুস্বাদু। এছাড়া গুড় বা খেজুর রসের সাথে পরিবেশন করা যায়, যা খুবই ঐতিহ্যবাহী।

## ভিন্ন সংস্করণ
খোলাজালি পিঠাকে চিতই পিঠার পাতলা সংস্করণও বলা যায়। তবে  চিতই পিঠা তুলনামূলক অনেক পুরু হয়। এছাড়া ছিটা পিঠা নামক আরেকটি পিঠার সাথেও খোলাজালি পিঠার বেশ মিল আছে।

## আরও দেখুন
* চালের তৈরি খাবারের তালিকা

## তথ্যসূত্র

বিষয়শ্রেণী:স্বাদ অনুযায়ী পিঠা
বিষয়শ্রেণী:বাঙালি খাদ্য
বিষয়শ্রেণী:বাংলাদেশের খাদ্য
সৈয়দ হেদায়েতউল্লাহ

**সৈয়দ হেদায়েতউল্লাহ** (১৯০৪ - ২৯ আগস্ট ১৯৭৩) বাংলাদেশের কৃষি বিজ্ঞানী, বাংলাদেশ বিজ্ঞান একাডেমির প্রতিষ্ঠাতা ফেলো,   ঢাকার কৃষি কলেজের প্রতিষ্ঠাতা অধ্যক্ষ (১৯৪৪-৪৯),  পূর্ব পাকিস্তান সরকার কৃষিবিদ (১৯৪৮-৫৬) এবং বোটানিকাল সোসাইটি অফ বেঙ্গল (১৯৩৫) এর প্রতিষ্ঠাতা কমিটির সদস্য। বাংলাদেশে ৬০ টি উন্নত জাতের ধানের বিকাশ করে তিনি আধুনিক বাংলাদেশী কৃষি এবং খাদ্য স্বয়ংসম্পূর্ণতা প্রতিষ্ঠার জন্য অবদান রাখেন।

হেদায়েতুল্লাহ ধর্মীয় ও সামাজিক কাজেও ব্যাপক আগ্রহী ছিলেন। ঢাকার কারওয়ানবাজারে আম্বার শাহ মসজিদ পুনর্নির্মাণে গুরুত্বপূর্ণ ভূমিকা পালন করেছিলেন, পরবর্তীকালে বাংলাদেশ সরকার এটির উদ্যোগ গ্রহণ করেছে।

## শৈশব ও পড়ালেখা
হেদায়েতুল্লাহ ১৯০৪ সালে ব্রিটিশ ইন্ডিয়া (বর্তমানে বাংলাদেশ) বগুড়া জেলাতে জন্মগ্রহণ করেন। মালদহ জিলা স্কুল (বর্তমানে পশ্চিমবঙ্গে, ভারত) থেকে প্রবেশিকা পাস করেন। ১৯২০ সালে কলকাতার প্রেসিডেন্সি কলেজে পড়াশোনা করেছিলেন। বাকের হোস্টেলে থেকে এবং ১৯২৬ সালে বিএসসি (অনার্স) ডিগ্রি এবং ১৯২৮ সালে উদ্ভিদবিদ্যায় কলকাতা বিশ্ববিদ্যালয় থেকে এমএসসি ডিগ্রি অর্জন করেছেন। ১৯২৯ থেকে ১৯৩২ সাল পর্যন্ত তিনি কিংস কলেজ লন্ডনে অধ্যয়নের জন্য ভারত সরকার থেকে রাষ্ট্রীয় বৃত্তির প্রস্তাব পেয়েছিলেন। নারিসিসাস প্রজাতির সাইটোলজিক এবং সাইটোজেনেটিক্স নিয়ে গবেষণা করেন ১৯৩২ সালে লন্ডন বিশ্ববিদ্যালয় থেকে পিএইচডি ডিগ্রি অর্জন করেন।

## কর্মজীবন
১৯৩৩ সালে তিনি কলকাতার সায়েন্স কলেজে উদ্ভিদবিদ্যার সিনিয়র প্রভাষক হিসাবে যোগ দিয়েছিলেন, ১৯৩৫ সালে অর্থনৈতিক উদ্ভিদ বিজ্ঞানী বাংলার সরকার পদে যোগদান করেন। ১৯৪৫ সালে জর্জ ডব্লুিউ পডউইককে  ঢাকা কৃষি কলেজের অধ্যক্ষ পদে অধিষ্ঠিত করেছিলেন (বর্তমানে শের-ই -বাংলা কৃষি বিশ্ববিদ্যালয়)। ১৯৪৯ সালে,পূর্ব পাকিস্তান সরকার (বাংলাদেশ) কৃষি পরিচালক হিসাবে নিযুক্ত হন। ১৯৫৬ থেকে ১৯৫৮ সাল পর্যন্ত পাকিস্তান সরকারের কৃষি মন্ত্রনালয়ের একজন অফিসার ছিলেন। ১৯৫৮ সালে সরকারি চাকরি থেকে অবসর নেওয়ার পর পাকিস্তান কাউন্সিল অব সায়েন্টিফিক অ্যান্ড ইন্ডাস্ট্রিয়াল রিসার্চ ল্যাবরেটরিজ (বর্তমানে বিজ্ঞান পরীক্ষাগার) ঢাকায় গবেষণা বিভাগের প্রধান নিযুক্ত হন। ১৯৬৪ সাল পর্যন্ত তিনি এই পদে বহাল ছিলেন। ১৯৬৪ থেকে ১৯৬৮ সাল পর্যন্ত পাকিস্তান জুট মিলস অ্যাসোসিয়েশনের বৈজ্ঞানিক উপদেষ্টা ছিলেন।

ঢাকা বিশ্ববিদ্যালয়ের কৃষি অনুষদ ডিনও ছিলেন। ঢাকা বিশ্ববিদ্যালয়ের বাংলাদেশের কৃষি গবেষণা পদ্ধতির পথিকৃৎ কাজী বদরুদ্দোজার স্নাতকোত্তর ডিগ্রি তত্ত্বাবধায়ক ছিলেন

## গবেষণা
## প্রকাশনা
## মৃত্যু
হেদায়েতুল্লাহ ১৯৭৩ সালের ২৯ আগস্ট ঢাকায় মারা যান।

## তথ্যসূত্র

বিষয়শ্রেণী:১৯০৪-এ জন্ম
বিষয়শ্রেণী:১৯৭৩-এ মৃত্যু
বিষয়শ্রেণী:বাংলাদেশী শিক্ষাবিদ
বিষয়শ্রেণী:বাংলাদেশী বিজ্ঞানী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা প্রেসিডেন্সি কলেজের প্রাক্তন শিক্ষার্থী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী কৃষিবিদ
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:বাংলাদেশ কৃষি বিশ্ববিদ্যালয়ের শিক্ষক
ফিক্রে ক্রকওয়েল

**ফিক্রে সালাসি ক্রকওয়েল** (; জন্ম: ৮ জুলাই, ১৯৮৫ - মৃত্যু: ২০ জুন, ২০১৬) বারমুডায় জন্মগ্রহণকারী আন্তর্জাতিক ক্রিকেটার ছিলেন। বারমুডা ক্রিকেট দলের অন্যতম সদস্য ছিলেন তিনি। ২০০৯ সালে সংক্ষিপ্ত সময়ের জন্যে বারমুডার পক্ষে আন্তর্জাতিক ক্রিকেটে অংশগ্রহণ করেছেন।

এছাড়াও, বারমুডা অনূর্ধ্ব-১৯ দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং উদ্বোধন করতেন **ফিক্রে ক্রকওয়েল**।

## খেলোয়াড়ী জীবন
২০০৯ সাল থেকে ২০১০ সাল পর্যন্ত ফিক্রে ক্রকওয়েলের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন ফিক্রে ক্রকওয়েল। ৬ এপ্রিল, ২০০৯ তারিখে পচেফস্ট্রুমে কেনিয়া দলের বিপক্ষে একদিনের আন্তর্জাতিকে অভিষেক ঘটে তার। এরপর, ৮ এপ্রিল, ২০০৯ তারিখে একই মাঠে নেদারল্যান্ডস দলের বিপক্ষে সর্বশেষ ওডিআইয়ে অংশ নেন তিনি।

অভিষেক ওডিআইয়ের পাশে আরও দুইটি খেলায় অংশ নেন। ওডিআই না হলেও সেগুলো লিস্ট এ ক্রিকেটের ছিল। দক্ষিণ আফ্রিকায় ২০০৯ সালের আইসিসি ক্রিকেট বিশ্বকাপের বাছাইপর্বে তার দল যোগ্যতা অর্জন করতে পারেনি। কেনিয়ার বিপক্ষে ওডিআইয়ে সর্বোচ্চ ৪৫ রান তুলেছিলেন তিনি।

বারমুডা অনূর্ধ্ব-১৯ দলের পক্ষে ফিক্রে ক্রকওয়েল খেলেন। ২০০৯ সালে দক্ষিণ আফ্রিকায় অনুষ্ঠিত ক্রিকেট বিশ্বকাপের বাছাইপর্বে ২৩ বছর বয়সী ফিক্রে ক্রকওয়েলের বড়দের দলে অভিষেক ঘটে। ব্যাটিং উদ্বোধনে নেমে ৩৬ রান সংগ্রহ করেন। ঐ খেলায় তার দল ডেনমার্কের বিপক্ষে নয় উইকেটে জয় তুলে নেয়।

একই প্রতিযোগিতায় অংশগ্রহণকৃত দুইটি ওডিআইয়ে অংশ নেন। কেনিয়া ও নেদারল্যান্ডসের বিপক্ষে ৪৫ ও ২৩ রান তুললেও উভয় দলের বিপক্ষেই তার দল পরাজয়বরণ করেছিল।

সংযুক্ত আরব আমিরাতে অনুষ্ঠিত ২০১২ সালের বিশ্ব টি২০ বাছাইপর্বে বারমুডার পক্ষে সর্বশেষ অংশ নেন। চার খেলায় ২৯.২৫ গড়ে ১১৭ রান তুলেন। জাতীয় দলের পক্ষে নিজস্ব শেষ খেলায় ব্যক্তিগত সেরা ৪৭ রান তুলে উগান্ডার বিপক্ষে দলকে জয় এনে দেন। ইন্ডিয়ানাপোলিসে অনুষ্ঠিত আইসিসি আমেরিকাস প্রথম বিভাগ টুয়েন্টি২০ চ্যাম্পিয়নশীপকে ঘিরে জ্যামাইকা সফরে প্রাথমিক তালিকায় তাকে রাখা হলেও ঐ প্রতিযোগিতায় তৃতীয় স্থান অধিকারী বারমুডা দলের ১৪ সদস্যের চূড়ান্ত তালিকায় তাকে রাখা হয়নি।

## ব্যক্তিগত জীবন
স্থানীয় পর্যায়ে ক্রকওয়েল সেন্ট ডেভিডস কাউন্টি ক্রিকেট ক্লাবে খেলতেন। এছাড়াও, তিনিসেন্ট জর্জেস দলের হয়ে বেশ কয়েকবার বারমুডা ক্রিকেটের সর্ববৃহৎ ঘরোয়া আয়োজন বার্ষিক কাপে সমারসেটের বিপক্ষে খেলেছেন।

ফিফা সনদপ্রাপ্ত রেফারি কার্লাইল ম্যাকনীল ইউজিন ক্রকওয়েল ও ফুটবলার মিকাইল ক্রিস্টোফার ক্রকওয়েল সম্পর্কে তার আত্মীয়।

২০ জুন, ২০১৬ তারিখে মাত্র ৩০ বছর বয়সে বারমুডার পার্শ্ববর্তী পেমব্রোক এলাকায় ফিক্রে ক্রকওয়েলেকে মৃত অবস্থায় পাওয়া যায়। রাত তিনটার অল্প কিছু সময় পূর্বে তিনি গুরুতর জখম হন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮৫-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:বার্মুডীয় ক্রিকেটার
বিষয়শ্রেণী:বারমুডার একদিনের আন্তর্জাতিক ক্রিকেটার
দেশবন্ধু (সংবাদপত্র)

***দেশবন্ধু*** একটি হিন্দি সংবাদপত্র। এটি ১৯৫৯ সালের ১ এপ্রিল প্রবীণ সাংবাদিক মায়রাম সুরজন কর্তৃক ছত্তিশগড়ের রাজধানী রায়পুর থেকে চালু করা হয়েছিল। ২০০৮ সালে, *দেশবন্ধু*  নয়াদিল্লি  থেকে জাতীয় সংস্করণ প্রকাশ শুরু করেছিল। আজ *দেশবন্ধু*  রায়পুর, বিলাসপুর, ভোপাল, জব্বলপুর, ইন্দোর, সাতনা এবং নয়াদিল্লির ৭টি  শহর থেকে প্রকাশিত হয়।

এছাড়াও, গ্রুপটি রায়পুরা, বিলাসপুর এবং জগদলপুর থেকে একটি হিন্দি সান্ধ্যকালীন - *হাইওয়ে চ্যানেল* ; একটি মাসিক সাহিত্য জার্নাল - *অক্ষর পর্ব* ; এবং সময়ে সময়ে রেফারেন্স বই প্রকাশ করে। 

*দেশবন্ধু* অনেক জনসেবা প্রতিষ্ঠান, যেমন দেশবন্ধু প্রতিভা প্রথমসাহান কোষ, মায়ারাম সুরজন ফাউন্ডেশন এবং জনদর্শন মিডিয়া সেন্টার প্রতিষ্ঠা করেছিলেন।

## তথ্যসূত্র

## বহিঃসংযোগ

* ছত্তিশগড়ের অফিসিয়াল ওয়েবসাইট 
* ছত্তিশগড়ের জনগণের ওয়েবসাইট 
* ''দেশবন্ধু''

বিষয়শ্রেণী:হিন্দি ভাষার সংবাদপত্র
বিষয়শ্রেণী:১৯৫৯-এ প্রতিষ্ঠিত সংবাদপত্র
বিষয়শ্রেণী:রায়পুর জেলা
মোহাম্মদ আমিরুল ইসলাম

**মোহাম্মদ আমিরুল ইসলাম** ছিলেন বাংলাদেশের শিক্ষাবিদ, গবেষক এবং বিজ্ঞানী। তিনি সেভেন সয়েল ট্র্যাক্ট ব্যবস্থাটি তৈরি করেন, যা বাংলাদেশের মাটির শ্রেণিবিন্যাস, বাংলাদেশের কৃষি ও মাটি পরিচালনার ভিত্তি।

## শৈশব ও পড়ালেখা
তিনি ১৯১৮ সালের ১ সেপ্টেম্বর  ব্রিটিশ ভারতের  পূর্ব বাংলার নোয়াখালী জেলাতে জন্মগ্রহণ করেন। ১৯৩৬ সালে ম্যাট্রিক পাস করেন এবং ১৯৩৮ সালে তাঁর ইন্টারমিডিয়েট পরীক্ষা দেন। ১৯৪১ সালে  ঢাকা বিশ্ববিদ্যালয় থেকে রসায়নে বিএসসি নিয়ে স্নাতক অর্জন করেন। তিনি ঢাকা বিশ্ববিদ্যালয়ের রসায়ন বিভাগের স্নাতক সম্মান শ্রেণিতে প্রথম শ্রেণি অর্জনকারী প্রথম মুসলমান ছাত্র ছিলেন। পরের বছর ঢাকা বিশ্ববিদ্যালয় থেকে এমএসসি পাস করেছেন। ১৯৪৯ সালে ক্যালিফোর্নিয়া বিশ্ববিদ্যালয় থেকে মৃত্তিকা বিজ্ঞানে পিএইচডি অর্জন করেন।

## কর্মজীবন
পিএইচডি শেষ করার পর তিনি ঢাকা বিশ্ববিদ্যালয়ের মৃত্তিকা বিজ্ঞান বিভাগে সিনিয়র প্রভাষক হিসাবে যোগ দেন। ১৯৫০ থেকে ১৯৬১ সাল পর্যন্ত পূর্ব পাকিস্তান প্রাদেশিক সরকারের পক্ষে মৃত্তিকা বিজ্ঞানী হিসাবে কাজ করেছিলেন। বাংলাদেশের মাটিকে সাতটি মাটি অঞ্চলে শ্রেণিবদ্ধকরণ সহ একাধিক গুরুত্বপূর্ণ গবেষণা চালিয়েছিলেন। সেভেন সয়েল ট্র্যাক্টসকে বাংলাদেশের মাটি শ্রেণিবিন্যাসের ভিত্তি হিসাবে বিবেচনা করা হয়। ১৯৬১ থেকে ১৯৬৬ সাল পর্যন্ত তিনি মাটি জরিপ অধিদপ্তরের পরিচালক হিসাবে দায়িত্ব পালন করেছিলেন। ১৯৬৬ সালে মহাপরিচালক পদে পদোন্নতি পেয়েছিলেন। ১৯৬৭ সালে কৃষি পরিচালক নিযুক্ত হন। ১৯৭১ সালে বাংলাদেশের স্বাধীনতা অবধি পূর্ব পাকিস্তান ধান গবেষণা ইনস্টিটিউটের পরিচালক হিসাবে দায়িত্ব পালন করেছিলেন।

১৯৭৩ থেকে ১৯৭৭ সাল পর্যন্ত বাংলাদেশ ধান গবেষণা ইনস্টিটিউট পরিচালক হিসাবে দায়িত্ব পালন করেছিলেন। বাংলাদেশ কৃষি গবেষণা পরিষদ নির্বাহী ভাইস চেয়ারম্যান হিসাবে দায়িত্ব পালন করেছেন। তিনি ১৯৭৯ সালে সরকারী চাকরি থেকে অবসর গ্রহণ করেন এবং ফ্রিল্যান্স পরামর্শদাতা হিসাবে কাজ শুরু করেন। তিনি এশিয়া ও প্রশান্ত মহাসাগরীয় অঞ্চলের সমন্বিত পল্লী উন্নয়ন কেন্দ্র, খাদ্য ও কৃষি সংস্থা নর্থ ক্যারোলাইনা স্টেট বিশ্ববিদ্যালয়, এবং জাতিসংঘ উন্নয়ন কর্মসূচী জন্য কাজ করেছেন। তিনি বাংলাদেশ অ্যাডভান্সমেন্ট অফ সায়েন্স অ্যান্ড সোয়েল সায়েন্স সোসাইটি অব বাংলাদেশ সমিতির সদস্য, বাংলাদেশ বিজ্ঞান একাডেমির ফেলো ছিলেন।

## মৃত্যু
৯ ফেব্রুয়ারি ২০০১ মৃত্যুবরণ করেন।

## তথ্যসূত্র

বিষয়শ্রেণী:১৯১৮-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:বাংলাদেশী বিজ্ঞানী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:নোয়াখালী জেলার ব্যক্তি
বিষয়শ্রেণী:বাংলাদেশী কৃষিবিদ
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:পাকিস্তানি রসায়নবিদ
বিষয়শ্রেণী:বাংলাদেশী রসায়নবিদ
বিষয়শ্রেণী:বাঙালি রসায়নবিদ
দৈনিক ট্রিবিউন

***দৈনিক ট্রিবিউন*** ( হিন্দি: *दैनिक ट्रिब्यून* ) একটি ভারতীয় হিন্দি- ভাষার দৈনিক পত্রিকা যা চণ্ডীগড়, নয়াদিল্লি, জলন্ধর, দেরাদুন এবং বটিন্দা থেকে প্রকাশিত হয়। এটি দ্য ট্রিবিউন ট্রাস্ট কর্তৃক ১৯৭৪ সালে প্রতিষ্ঠিত হয়েছিল, যা *[[দ্য ট্রিবিউন (চণ্ডীগড়)|দ্য ট্রিবিউন]]* এবং *[[পাঞ্জাবি ট্রিবিউন]]*  প্রকাশ করেছিল।  রাজকুমার সিং *দৈনিক ট্রিবিউনের* সম্পাদক। হরিশ খারে দ্য ট্রিবিউন গ্রুপ অফ নিউজপেপারের প্রধান সম্পাদক। *দৈনিক ট্রিবিউনের* ইন্টারনেট সংস্করণ ১৬ আগস্ট ২০১০ এ চালু হয়েছিল।

## আরো দেখুন

* *[[পাঞ্জাবি ট্রিবিউন]]* 
* *[[দ্য ট্রিবিউন (চণ্ডীগড়)|ট্রিবিউন]]*

## তথ্যসূত্র

## বহিঃসংযোগ

* দাপ্তরিক ওয়েবসাইট 
* ''দৈনিক ট্রিবিউন'', ই-পেপার (পাঞ্জাব / হিমাচল সংস্করণ) 
* ''দৈনিক ট্রিবিউন'' (হরিয়ানা সংস্করণ)

ট্রিবিউন
ট্রিবিউন
ট্রিবিউন
ট্রিবিউন
ট্রিবিউন
দৈনিক নবজ্যোতি

***দৈনিক নবজ্যোতি*** হিন্দি ভাষার একটি দৈনিক পত্রিকা যা জয়পুর, যোধপুর, আজমির, উদয়পুর এবং কোটা রাজস্থান থেকে প্রকাশিত হয়।  এটি ১৯৩৬ সালে এর প্রকাশনা শুরু হয়েছিল।

## এডিশন
*দৈনিক নবজ্যোতি* নিম্নলিখিত স্থান থেকে মুদ্রিত হয়:

* **[[আজমির|আজমীর]]** 
* জয়পুর 
* যোধপুর 
* কোটা, রাজস্থান 
* নাগৌর 
* উদয়পুর 
* গঙ্গাপুর শহর

## তথ্যসূত্র

## বহিঃসংযোগ
*  

নব
নব
নব